ผลิตเสื้อผ้า เริ่มต้นธุรกิจอย่างมีหลักการ ทำการตลาดและขายเสื้อผ้าของคุณ ผ่านขั้นตอนพื้นฐานไปได้อย่างสวยงาม
หลายคนคิดว่าขั้นตอนนี้สนุก แต่จริงๆ แล้วขั้นตอนนี้เป็นเพียง 10-15% ของกระบวนการทั้งหมดเท่านั้น! ร่างแบบ นำแบบไปให้คนอื่นดูและรับฟังความเห็นแล้วค่อยตัดสินใจว่าจะผลิตคอลเลคชั่นแรกจากแบบร่างไหน เลือกผ้าและวัตถุดิบที่คุ้มราคาและทันสมัยด้วยล่ะ   ถามผู้ผลิตสินค้าว่ามีข้อจำกัดอะไรบ้าง เช่น บางทีผู้ผลิตอาจไม่สามารถพิมพ์ลายบางสีได้ ถ้าคุณกำลังออกแบบเสื้อยืด ข้อมูลที่คุณควรถามช่างพิมพ์ลายได้แก่ ขนาดของลายเสื้อ (สเปค) คุณต้องรู้ว่าจะออกแบบลายเสื้อได้ใหญ่แค่ไหน, ชนิดของเสื้อที่คุณจะพิมพ์ลาย, น้ำหนักและคุณภาพของเนื้อผ้า (เช่น คุณอาจต้องเลือกเนื้อผ้าที่บางเบาและราคาถูกกว่าเพื่อผลิตเสื้อผ้ารับหน้าร้อน) ทุกรายละเอียดเป็นเรื่องสำคัญ ตอนคุณร่างแบบ จงเขียนแบบที่อธิบายทุกองค์ประกอบอย่างชัดเจนและใช้คำศัพท์เฉพาะทางให้ถูกต้อง ถ้าคุณไม่รู้คำศัพท์เฉพาะทาง เตรียมรูปภาพไปหาผู้ผลิตและถามว่าส่วนไหนเรียกว่าอะไร เรียนรู้ศัพท์เทคนิคและพร้อมอธิบายเนื้อผ้าที่ต้องการด้วยการบอกน้ำหนักของผ้า เนื้อผ้า และโครงสร้างของผ้า ปกติแล้วเสื้อผ้าแต่ละคอลเลคชั่นจะออกแบบตามฤดูกาล ห้างสรรพสินค้าส่วนใหญ่จะซื้อเสื้อผ้าล่วงหน้าสองฤดูกาล ในขณะที่ร้านขายเสื้อผ้าขนาดเล็กลงมาจะซื้อล่วงหน้าหนึ่งหรือสองฤดูกาล คุณต้องวางแผนการออกแบบ การผลิตและจัดส่งเสื้อผ้าให้ตรงตามการจัดซื้อ นำแบบร่างไปหาช่างตัดเย็บ ผู้ผลิต และช่างพิมพ์ลาย โดยปกติแล้วคุณต้องทำต้นแบบหรือตัวอย่างสินค้าออกมาก่อนหนึ่งชุดเพื่อตรวจดูว่าเสื้อผ้าที่จะผลิตออกมาตรงตามที่ต้องการหรือไม่ ไม่ว่าอย่างไรก็อย่าลืมถามคำถามเยอะๆ และตกลงทุกอย่างเป็นลายลักษณ์อักษรล่ะ ค้นหาผู้ผลิตเสื้อผ้าทางอินเตอร์เน็ต หลายคนเลือกใช้ผู้ผลิตนอกประเทศเพื่อลดต้นทุน พึงระลึกไว้ว่าผู้ผลิตนอกประเทศส่วนใหญ่รับผลิตสินค้าในปริมาณมากเท่านั้น ดังนั้นอย่าลืมถามว่าจำนวนขั้นต่ำที่จะผลิตได้คือเท่าไหร่ก่อนที่จะดำเนินการต่อ พิจาณาผู้ผลิตหลายๆ เจ้าและถามว่าจะได้สินค้าเมื่อไหร่และจะส่งตัวอย่างสินค้ามาให้คุณดูได้เร็วแค่ไหน (ผู้ผลิตต้องส่งตัวอย่างให้คุณดูก่อนที่จะดำเนินการผลิตสินค้าตามที่ตกลงกันไว้)   ให้ความสำคัญกับสภาวะการทำงานของผู้ผลิต ผู้บริโภคในปัจจุบันใส่ใจเรื่อง “แรงงานทาส” มากกว่าในอดีตและจะไม่สนับสนุนธุรกิจเสื้อผ้าที่ใช้แรงงานทาสในการผลิต ถ้าคุณเย็บผ้าเป็น คุณอาจเขียนแบบร่างและทำต้นแบบเอง หรือคุณอาจจะไปปรึกษาผู้เชี่ยวชาญในการเย็บเสื้อผ้าดูก็ได้ แผนธุรกิจของคุณต้องอธิบายได้ว่าคุณจะจัดการธุรกิจเสื้อผ้าของตัวเองอย่างไร พยายามมองโลกตามความเป็นจริงให้มากที่สุดตอนวางแผน จำไว้ว่าการประเมินกำไรต่ำกว่าความเป็นจริงนั้นแล้วตื่นเต้นมีความสุขกับผลลัพธ์ที่ดีกว่าที่คิดไว้นั้นดีกว่าการประเมินความสามารถตัวเองเกินจริงแล้วต้องมาผิดหวัง  ลองคิดถึงเรื่องต่างๆ ด้านล่างดูให้ดี   เขียนข้อมูลสรุป ข้อมูลสรุปในที่นี้เป็นการอธิบายถึงพันธกิจของบริษัทและแผนการในอนาคต นอกจากนี้ ข้อมูลสรุปยังเป็นหนทางดึงดูดนักลงทุนที่อาจสนใจธุรกิจของคุณ การมีผู้ร่วมลงทุนเป็นเรื่องจำเป็นสำหรับทุกสายธุรกิจ โดยเฉพาะธุรกิจเสื้อผ้าซึ่งบ่อยครั้งต้องการเงินลงทุนจากภายนอกมาเสริม เขียนคำอธิบายเกี่ยวกับบริษัท คำอธิบายเกี่ยวกับบริษัทจะช่วยให้คนอื่นเข้าใจว่าธุรกิจเสื้อผ้าของคุณเป็นอย่างไร แตกต่างจากคู่แข่งอย่างไร และวางตนเองไว้ที่ส่วนใดของพื้นที่การตลาด การระดมทุนเป็นสิ่งจำเป็นสำหรับบริษัทที่เพิ่งเริ่มก่อตั้ง ถึงคุณจะยังไม่มีการลงทุนจากภายนอกเข้ามา คุณก็ยังจำเป็นต้องวางแผนการเงินให้เข้าที่เข้าทางและเรียนรู้ขั้นตอนพื้นฐานต่างๆ สิ่งที่คุณจำเป็นต้องรู้เพื่อเริ่มต้นวางแผนการเงินของบริษัท ได้แก่   คุณต้องมีเงินเท่าไหร่ถึงจะนำธุรกิจเสื้อผ้าออกสู่ตลาดได้? คุณมีเงินเก็บไหมหรือคุณต้องไปกู้ธนาคาร? ลองหาข้อมูลเรื่องกองทุนกู้ยืมเพื่อธุรกิจรายย่อยหรือกองทุนกู้ยืมรูปแบบอื่นเพื่อเริ่มทำธุรกิจดู โดยคุณอาจจะต้องมีหลักประกันเพื่อจะไปกู้เงิน คุณจะมีค่าใช้จ่ายอะไรบ้าง? อ่านบทความนี้ไปจนจบและเขียนรายการค่าใช้จ่ายทั้งหมดที่อาจเกิดขึ้น เช่น วัตถุดิบ เครื่องจักร วัสดุอุปกรณ์ เครื่องไม้เครื่องมือ โฆษณา การตลาด รายจ่ายประจำเดือน ฯลฯ คำนวณดูว่าคุณต้องมีค่าใช้จ่ายเท่าไหร่เพื่อจะดำเนินธุรกิจไปสักหนึ่งปี เมื่อหักกลบลบหนี้แล้ว รายได้จะเกินรายจ่ายไหม? คุณอยากลงมาทำธุรกิจเสื้อผ้านี้เต็มตัวเลยหรือเปล่า? ถ้าใช่ คุณจะรอได้นานกี่ปีจนกว่าบริษัทจะเริ่มมีกำไรและสร้างรายได้ให้คุณ? หรือคุณแค่อยากทำเป็นธุรกิจเสริมเฉยๆ? ถ้าใช่ การที่ธุรกิจทำเงินก็ถือว่าเป็นรางวัลพิเศษ แต่สิ่งที่คุณให้ความสำคัญคือการได้ทำตามฝันมากกว่าผลกำไร ลองประเมินดูว่าคุณอยากมีส่วนร่วมในธุรกิจนี้แค่ไหน ในขณะเดียวกันก็ทำใจไว้ล่วงหน้าเลยว่าคุณจะยังไม่มีรายได้จากการดำเนินธุรกิจในช่วงปีแรกเว้นเสียแต่ว่าคุณจะโชคดีเสียเหลือเกิน  คุณอาจจะมีรายจ่ายมากกว่ารายได้ในช่วงสี่ฤดูกาลแรก (หนึ่งปี) เมื่อธุรกิจเริ่มเข้าที่เข้าทาง คุณอาจขยายธุรกิจได้หากมีนักลงทุนที่ให้ความช่วยเหลือผู้เริ่มต้นทำธุรกิจมาสนับสนุน มีคนดังมาช่วยโปรโมทแบรนด์ หรือมียอดสั่งซื้อสินค้าล่วงหน้าจากร้านค้าต่างๆ ใครคือคู่แข่งปัจจุบันและคู่แข่งในอนาคตของคุณ? ใครคือกลุ่มเป้าหมายทางการตลาดของคุณ? คุณคิดว่าจะขายสินค้าแบบค้าปลีกและค้าส่งได้แค่ไหน? ลองไปถามคนอื่นและรับฟังความคิดเห็น ลองไปคุยกับเจ้าของร้านต่างๆ หรือคนที่อาจจะกลายมาเป็นลูกค้าของธุรกิจคุณดูสิ  การไปสมัครเป็นพนักงานพาร์ทไทม์ที่ร้านค้าปลีกที่ขายของให้กับเป้าหมายทางการตลาดของคุณก็เป็นความคิดที่ดี สังเกตดูว่าร้านซื้ออะไรมาขายและลูกค้าชอบซื้ออะไร ลองหาตัวอย่างเสื้อผ้าที่ใกล้เคียงกับที่คุณคิดจะออกแบบและสังเกตว่าคนอื่นขายเสื้อผ้าแนวนี้ที่ไหนและขายราคาเท่าไหร่ ข้อมูลเหล่านี้จะช่วยคุณได้เยอะเลยตอนคุณเริ่มทำธุรกิจของตัวเอง ขั้นแรก คุณต้องตัดสินใจเรื่องโครงสร้างทางธุรกิจว่าเป็นการร่วมลงทุนจากผู้ถือหุ้นหลายราย ห้างหุ้นส่วน หรือเป็นบริษัท ในประเทศสหรัฐอเมริกา คุณต้องมีหมายเลขผู้เสียภาษี มีใบอนุญาตทำธุรกิจ และต้องไปกรอกแบบฟอร์มเพื่อขอทำธุรกิจที่ธนาคารในท้องที่เพื่อที่จะได้รับเช็คในชื่อบริษัท นอกจากนี้ คุณอาจจะต้องจ้างทนายเพื่อเป็นที่ปรึกษาหรือเพื่อมาช่วยว่าความทันทีที่คุณต้องการด้วย โดยเว็บไซต์นี้ต้องดูเป็นมืออาชีพและนำเสนอภาพลักษณ์ของแบรนด์อย่างดีที่สุด ให้ข้อมูลติดต่อเพื่อที่ร้านค้าหรือผู้ค้าปลีกที่สนใจจะได้ติดต่อคุณได้ ถ้าคุณอยากให้คนซื้อเสื้อผ้าของคุณจากเว็บไซต์ คุณต้องติดตั้งระบบรถเข็นออนไลน์และสร้างบัญชีร้านค้าเพื่อที่ลูกค้าจะได้จ่ายเงินคุณผ่านบัตรเครดิตได้ เช่น คุณอาจจะขายเสื้อผ้าผ่านเว็บไซต์เปิดประมูลหรือเว็บไซต์เกี่ยวกับงานศิลปะและงานฝีมือที่เปิดโอกาสให้ขายเสื้อผ้าด้วย ความสัมพันธ์เหล่านี้จะช่วยเพิ่มยอดขายได้ผ่านการบอกเล่าปากต่อปากและการช่วยเหลือกันแบบต่างฝ่ายต่างได้ผลประโยชน์ ฉะนั้นอย่าลืมลู่ทางนี้เด็ดขาด! ต้นทุนสำหรับการโปรโมทอาจบานปลายได้ในระยะเวลาเพียงปีเดียว ดังนั้นคุณต้องรู้เรื่องต่างๆ ด้านล่างเพื่อที่จะทำให้แบรนด์คุณเป็นที่รู้จัก   เขียนข่าวเพื่อประชาสัมพันธ์ร้านและแจกจ่ายไปยังหนังสือพิมพ์และนิตยสารท้องถิ่น  ซื้อ พื้นที่โฆษณาในหนังสือพิมพ์หรือเว็บไซต์ที่กลุ่มลูกค้าเป้าหมายของคุณอ่าน ให้เงินสนับสนุนกิจกรรมที่จัดเพื่อกลุ่มลูกค้าเป้าหมายของคุณ ขอแรงสนับสนุนจากคนดังหรือยกเสื้อผ้าให้คนที่มีชื่อเสียงที่สุดที่คุณรู้จักใส่ฟรีๆ ใช้สื่อออนไลน์ อาทิ ทวิตเตอร์ เฟสบุ๊ก และเขียนบล็อกส่วนตัวเพื่อทำให้คนรู้จักสินค้า อย่าลืมเขียนข้อมูลที่ดูดีเกี่ยวกับตัวเองลงบนลิงค์อินด์ด้วยล่ะ ใส่เสื้อผ้าที่ตัวเองออกแบบ ถามความเห็นจากคนอื่นและบันทึกไว้ ข้อมูลเหล่านี้จะช่วยให้คุณออกแบบเสื้อผ้าที่ผู้คนชื่นชอบได้ รับฟังความเห็นจากทุกคนเพราะคนเหล่านี้ก็เป็นเหมือนทีมงานฝ่ายการตลาดและการออกแบบที่ไม่ต้องเสียเงินจ้าง คุณใช้เงินไปกับการเริ่มต้นทำธุรกิจเยอะแล้ว ดังนั้นถ้ามีโอกาสฟรีๆ เข้ามาก็ฉวยไว้ให้หมด ไปขายเสื้อผ้าตามงานเทศกาล ตลาด และขายให้ทุกคนที่คุณรู้จัก นัดพบเจ้าของร้านค้าปลีกในท่องถิ่นและโน้มน้าวให้พวกเขาซื้อเสื้อผ้าของคุณ ขายเสื้อผ้าบนอินเตอร์เน็ต พิมพ์แคตตาล็อกและส่งไปให้ร้านขายเสื้อผ้าและคนอื่นๆ ที่อาจสนใจซื้อเสื้อผ้าของคุณ การเช่าพื้นที่จัดแสดงอาจจะแพงอยู่สักหน่อยแต่ก็คุ้มค่าทั้งในแง่ยอดขายและการทำให้คนรู้จักสินค้า ตัวอย่างของงานแสดงสินค้าเช่น งานแสดงสินค้าแฟชั่นเมจิคที่จัดที่ลาส เวกัส และงานจัดแสดงสินค้าแฟชั่นเบรดแอนด์บัตเตอร์ที่ยุโรปเป็นงานที่เหมาะแก่การเริ่มต้นนำธุรกิจไปสู่ความสำเร็จ คุณต้องจ้างคนมาช่วยทำธุรกิจเสื้อผ้าไหม? ลองคิดดูว่าคุณต้องการผู้ช่วยแบบไหน ต้องการให้ผู้ช่วยทำงานกี่ชั่วโมงต่อสัปดาห์และคุณจะจ่ายเงินเดือนได้แค่ไหน   ถ้าคุณวางแผนจะผลิตเสื้อผ้าสำหรับเปิดธุรกิจร้านขายเสื้อผ้าเล็กๆ คุณอาจจะทั้งตัด เย็บตะเข็บ และเย็บเก็บริมทุกอย่างเองเลยก็ได้ แต่ถ้าคุณจะเปิดธุรกิจที่ใหญ่กว่านั้นหน่อย คุณคงจะต้องจ้างคนมาช่วยผลิตสินค้าเสียแล้วล่ะ คุณอยากจะผลิตเสื้อผ้าภายในประเทศทุกขั้นตอนเลยไหม? หรือคุณอยากจะผลิตนอกประเทศเพื่อลดค่าใช้จ่าย? (แต่คุณภาพก็จะลดตามไปด้วยนะ) คำถามเหล่านี้จะช่วยบอกว่าคุณควรจะจ้างใครมาช่วยผลิตสินค้า คุณจะเปิดร้านค้าปลีกด้วยไหม? ถ้าใช่ คุณก็ต้องจ้างคนมาช่วยแล้วล่ะ ได้เวลาตัดสินใจเรื่องสนุกๆ ชวนรื่นรมย์แล้ว! การเริ่มต้นสร้างแบรนด์จะเป็นตัวชี้ว่าใครจะเข้ามามีส่วนร่วมกับธุรกิจเสื้อผ้าของคุณบ้าง ดังนั้นคิดให้ดีๆ ล่ะ   ตั้งชื่อแบรนด์ คุณจะใช้ชื่ออะไรเพื่อเป็นตัวแทนธุรกิจเสื้อผ้าของคุณ? คุณอาจใช้ชื่อตัวเองเลยก็ได้ (เหมือนอย่างที่ราฟ ลอเรน คาลวิน ไคลน์ และมาร์ค จาคอปส์ทำไงล่ะ) หรืออาจจะตั้งชื่อตามคำที่คุณคิดขึ้นมาเอง (เช่น โรดาร์เต้ หรือ มาร์เชล่า) หรืออาจจะตั้งชื่อเป็นภาษาต่างประเทศ (เช่น เอสคาด้าแปลว่าขั้นบันไดหรือบันไดในภาษาโปรตุเกส) หรืออาจตั้งชื่อจากคำที่คุณชอบเป็นพิเศษ (เช่น ไอซ์เบิร์ค มัลเบอรี่ หรือ อิมิเทชั่นออฟไคร์ส) ไม่ว่าจะเลือกชื่อไหน อย่าลืมเลือกชื่อที่มีเอกลักษณ์และชวนจดจำล่ะ ชื่อแบรนด์สินค้าและชื่อบริษัทไม่จำเป็นต้องเหมือนกันและที่จริงควรจะต่างกันเลยด้วยซ้ำ. โดยชื่อบริษัทอาจมาจากชื่อย่อหรือพลิกแพลงมาจากชื่อของคุณเอง ในขณะที่ชื่อคอลเลคชั่น (ธุรกิจเสื้อผ้า) ควรจะเป็นอะไรที่สร้างสรรค์และนำเสนอสไตล์ของเสื้อผ้าที่คุณขาย ระดมความคิดให้ได้ตราสินค้าหลายๆ แบบและตัดสินใจเลือกแค่แบบเดียวโดยคุณต้องมั่นใจในตราสินค้าที่เลือกจริงๆ ผู้คนจะจดจำธุรกิจของคุณผ่านตราสินค้าและพวกเขาจะสับสนได้หากคุณเอาแต่เปลี่ยนตราสินค้าไปมา ตรวจสอบให้ดีว่าคุณสามารถจดทะเบียนตั้งชื่อนี้ได้และจดทะเบียนเครื่องหมายการค้าให้เรียบร้อย (กฎหมายส่วนใหญ่เปิดโอกาสและสนับสนุนให้คุณดำเนินการเรื่องนี้)
ออกแบบเสื้อผ้า. ออกแบบเสื้อผ้าตามฤดูกาล. ผลิตเสื้อผ้า. หาผู้ผลิต. วางแผนธุรกิจที่แข็งแกร่งและชัดเจน. ให้ความสำคัญกับการวางแผนการเงินของบริษัทเป็นอันดับหนึ่ง. ลองจินตนาการดูว่าคุณจะดำเนินธุรกิจไปได้นานแค่ไหนโดยยังไม่มีรายได้. หาข้อมูลส่วนแบ่งการตลาด. ดำเนินการตามขั้นตอนทางกฎหมายให้เรียบร้อย. สร้างเว็บไซต์เพื่อโปรโมทธุรกิจเสื้อผ้า. การสร้างความสัมพันธ์กับเว็บไซต์และบล็อกต่างๆ จะทำให้คนสนใจแบรนด์และเว็บไซต์ของคุณมากขึ้น. โปรโมทสินค้า. ใช้ตัวเองเป็นเครื่องมือโปรโมทแบรนด์. พร้อมรับการสั่งซื้อ. ไปร่วมงานแสดงสินค้าแฟชั่นหากมีเงินมากพอ. พิจารณาดูว่าคุณต้องจ้างพนักงานหรือเปล่า. เริ่มต้นสร้างแบรนด์. ออกแบบตราสินค้า.
https://www.wikihow.com/Start-a-Clothing-Line https://www.wikihow.com/Start-a-Clothing-Line https://www.wikihow.com/Start-a-Clothing-Line https://www.wikihow.com/Start-a-Clothing-Line
Making the Clothes Getting Your House in Order Marketing and Selling Your Line Nailing Down the Basics